
CUVÂNT ÎNAINTE 


Ideea republicării acestor două studii ale lui Artur Gotovei-Datinile noastre 
la naştere, Datinile noastre la nuntă - a fost mai veche, deoarece am considerat că, 
fie şi în această formă mult simplificată în care sunt descrise două dintre cele trei 
mai importante obiceiuri româneşti (Gorovei intenţiona să consacre un volum 
asemănător şi înmormântării, dar studiul nu a mai văzut lumina tiparului), materialul 
reprezintă un fel de compendiu, un rezumat - util uneori - al acestor tradiţii. 

Marcată puternic, aşa cum recunoaşte, de monumentala trilogie a lui Simion 
Florea Marian (primul dintre studiile Iui Gorovei a apărut în 1909, iar al doilea în 1910), 
întreprinderea autorului nu este lipsită, totuşi, de accente de originalitate, aşa cum se 
întâmplă adesea în studiile pionierilor etnologiei româneşti. Cea mai reprezentativă 
trăsătuiă în acest sens o constituie racordarea la fenomenul contemporan, la care 
automl face adesea trimiteri, scoţând în evidenţă bogăţia şi originalitatea vechilor tradiţii. 

Editarea acestor volume s-a făcut cu ajutorul unor studenţi inimoşi de la 
Facultatea de Limbi şi Literaturi Străine, secţia de etnologie, cu care, la seminarul 
consacrat editării textelor folclorice, am încercat să exemplificăm în ce fel trebuie 
„prelucrate^ materialele propuse spre reeditare şi care este contribuţia editorului la 
această întreprindere. Dintre numeroşii voluntari s-au conturat patru „editori“ 
consecvenţi: Oana Stanciu, Mirela Vasile, Marilena Ginguety-Andrei şi Adrian 
Stoicescu, fiecare ducând la bun sfârşit, cu obstinaţie, partea aleasă spre redactare. 
Nota asupra ediţiei - varianta finală - îi aparţine Iui Adrian Stoicescu. 

Astfel putem spune că ediţia de faţă este de două ori deosebită: pentru că, 
deschizând calea studiilor de popularizare, se bucură de o deschidere mai amplă a 
cercului de cititori (încă o dată repetăm, fără însă a pierde din importanţa pe care 
studiul o are pentru specialişti) şi, în al doilea rând, pentru că promovează contribuţia 
unor etnologi în devenire, cu reale aptitudini pentru această profesie frumoasă. 


Antoaneta Olteanu 


NOTĂ ASUPRA EDIŢIEI 


Dat fiind că de la scrierea si editarea lucrării de fată s-a scurs un 
interval de timp considerabil, a fost necesară operarea unor modificări la 
textul de bază în vederea alinierii acestuia la normele ortografice, ortoepice 
şi de punctuaţie în vigoare. Modificările făcute asupra textului în prezenta 
ediţie ţin atât de nivelul fonetic, cât şi de cel morfologic şi sintactic, 
îndreptările greşelilor de punctuaţie derivând din ultimele două. 

Astfel, vom reda în continuare modificările realizate, cu exemplele 
de rigoare, forma preferată fiind cea redată între paranteze rotunde. 

La nivel ortografic: 

• vocala finală u dispare: piţigoiu (piţigoi), mălaiu (mălai), 
ohiceiu (obicei), mănunchiu (mănunchi), ustura iu (usturoi), 
traiu (trai), ceriu (cer), voiu (voi) etc.; 

• consoana s se transformă în z, pe de o parte în cazul prefixului 
des- (dez-), ca în: desnoda (deznoda), deslega (dezlega), 
deslipeşte (dezlipeşte), deshracă (dezbracă), pe de alta, în cazul 
cuvintelor nederivate, ca: sdrenţe (zdrenţe), ovăs (ovăz), asvârl 
(azvârl), posnaşe (poznaşe), răshoi (război), cistnă (cizmă), smeu 
(zmeu), Shurâtor (Zburător) etc.; 

• se adaugă / final în cazul lui iarăş, devenit iarăşi] 

• e este înlocuit prin i în dumenică (duminică); 

• grupul consonantic pt trece în ht în cazul adverbului de loc 
dedesubt] 

• în cazul cuvântului/b//:/orM/ s-a redat k din grafia etimologică 
prin c, forma preferată de normă iiinâ folclorul] 

• forma invitările a fost înlocuită cu invitările] 

• esc diftonghează ie în situaţiile: muerea (muierea), (femeie), 
eşi (ieşi), aevea (aievea), eri (ieri), eşit (ieşit), burueni (buruieni), 
epure (iepure), trebue (trebuie), boer (boier), tămâe (tămâie) etc.; 

• diftongul ea se reduce la e\ şeapte (şapte) etc.; 

• diftongul ia se transformă în ea: cumpăniau (cumpăneau), ceia 
(ceea), de aceia (de aceea), dumniata (dumneata), peardâ 
(piardă), atuncia (atuncea), dumniavoastră (dumneavoastră), 
femeea (femeia), ghiaţă (gheaţă) etc. 

• în cazul unor adverbe, prepoziţii, pronume nehotărâte şi 
conjuncţii compuse, norma impune grafia contopită. Textul 
conserva aceste forme în grafia vremii; transformările noastre 
sunt după cum urmează: compuse scrise despărţit de vreme 
(devreme), de cât (decât), vre o (vreo), nici odată (niciodată), 
din prejur (dimprejur), în spre (înspre), în deosebi (îndeosebi), 
de asupra (deasupra), bine înţeles (bineînţeles), din potrivă 
(dimpotrivă), ori ce (orice), în cât (incât), de oarece (deoarece), 
numai decât (numaidecât), de sigur (desigur), ori şi unde 
(oriunde), compuse scrise ca ortograme de-asupra (deasupra), 
une-ori (uneori), oare-care (oarecare), câte-odată (câteodată), 
ast-fel (astfel) şi, nu în ultimul rând, compuse scrise cu apostrof: 
par'că (parcă), vr'un (vreun) etc.; 

• se regăseşte şi situaţia inversă, cuvinte scrise contopit, pentru 
care norma precizează ortografii necontopite: dela (de la), 
înşfârşit (în sfârşit), pentrucă (pentru că), ceeace (ceea ce), odată 
cu (o dată cu), după-ce (după ce) etc.; 

• în cazul ortogramelor s-a preferat grafia cu cratimă celei cu apostrof: 
mă’nsor (mă-nsor), c'au (c-au), s'ar cuveni (s-ar cuveni) etc,; 

• s-a recurs la ortografierea cu minuscule în interiorul enunţului 
în cazul substantivelor comune care desemnau zilele săptămânii 
şi numele de popoare, precum şi a prenumelor de politeţe: 
Duminică (duminică). Romanii (romanii), Vlahii (vlahii), 
Dumneavoastră (dumneavoastră) etc.; 

• s-a ortografiat cu majuscule numele Ştefan cel mare şi sfânt 
(Ştefan cel Mare şi Sfânt); 

• în cazul numeralului ordinal al doilea din contextul Bogdan 
s-a ortografiat conform normei, Bogdan al Il-lea; 

La nivel morfologic: 

• în cazul substantivelor comune s-au transcris formele actuale 
de plural, după cum urmează: vacele (vacile), lăture (laturi). 


Notă asupra ediţiei 

iar, în cazul pluralului substantivului ortodox, forma ortodocşi 
si nu ortodoxia 

• în cazul formelor de genitiv-dativ a substantivelor feminine s-a 
transcris forma cu afix de genitiv-dativ ataşat formei de plural 
nopţei (nopţii), femeei (femeii) etc.; 

• au fost acordate corect formele articolului genitival (posesiv) 
după cum urmează; numele .. .a tânărului (nume ,. .al tânărului); 

• în cazul pronumelor şi adjectivelor pronominale demonstrative 
de identitate s-a transcris forma care prezintă i final: acelaş (acelaşi), 
aceeaş (aceeaşi), făcându-se totodată, acolo unde era cazul, acordul 
cu substantivul determinat: aceiaşi latură (aceeaşi latură); 

• în cazul verbului s-au corectat formele de prezent ale verbelor 
de conjugarea a IlI-a (-e): spue (spună), pue (pună), rămâe 
(rămână) etc.; 

• s-au transformat de asemenea acele forme de prezent ale verbelor 
de conjugarea I care făceau prezentul cu sufixul -ez: însemnează 
(înseamnă) etc. 

La nivelul sintaxei, cele mai multe modificări au fost legate de 
acordul subiectului cu predicatul, după cum urmează: 

• subiectul la numărul singular era acordat cu un predicat 
exprimat printr-un verb la plural: ceea ce se numesc (ceea ce se 
numeşte), sau un subiect la plural era acordat printr-un predicat 
cu verbul la singular: voinicii iese din slujbă (voinicii ies din 
slujbă), apoi intră cu toţii când iese în curte (apoi intră cu toţii 
când ies în curte), ajunge mirele şi mireasa (ajung mirele şi 
mireasa), i se aduce desagii (i se aduc desagii) etc.; 

• s-a eliminat virgula dintre subiect şi predicat, precum şi în cazul 
coordonărilor copulative. 

Alte greşeli de punctuaţie au fost corectate tacit. 


Adrian Stoicescu 

* 

Hî îH 

A doua zi după masa mare din casa mirelui socrii, nunii, neamurile 
şi nuntaşii toţi se adună iarăşi la casa tinerilor, pentru a face uncropul. 

Nuna cea mare îmbroboade pe tânăra nevastă, care de acuniâ nu 
mai are voie să umble cu capul gol şi pe când se face această găteală, o 
nevastă îi cântă jalnic: 

llenuţă, fătul meu, 

Nu-ţi mai pară ţie rău 
După portişorul tău, 

Portişor de fată mare, 

Unde calcă, iarba-nfloare; . 

După ce se logodeşte 
Unde calcă, veştejeşte, 

Dar după ce se cunună , 

Unde calcă, cade brumă. / 

' -V 

Portişorul de nevastă 

f 

îi ca bruma de pe coastă: I, 

.j/. ■* 

Dimineaţa alb luceşte, 

Dând soarele se topeşte. 

Ca şi bruma te-i topi, 

Ca şi floarea-i veşteji! 

U .■ 

Cântând şi chiuind, ţinându-se de mână şi formând un danţ, duuna 
şi celelalte neveste introduc pe tânăra în odaia unde se află adunaţi 
ceilalţi oaspeţi şi, pe când un glumeţ strigă: 

Când va da lapte din piatră 
Atunci m-oi mai face fată, 

înconjoară masa de trei ori şi apoi se aşează în jurul mesei. _ 

Prin unele locuri este obiceiul ca îndată după aceasta şă se 

care le înşiră în mijlocul meseirşi în 

un borş fierbinte, din care mănâncă 

» V 

i- 

oaspeţii. 


aducă nişte străchini goale, pe 
ele se toarnă uncropul, adică 


Datinile noastre la nuntă 

La o săptămână după nuntă, însurăţeii fac părinţilor fetei prima 
vizită ca gosopodari. Această vizită se numeşte de cale primară. 

De obicei tinerii gospodari se duc de cale primară sâmbătă ori 
duminecă sara şi totdeauna sunt însoţiţi de părinţii bărbatului, de nuni 


si de vecini de ai lor. 

Tinerii duc părinţilor colaci, adică trei pâni care închipuiesc cei trei 
stâlpi pe care se reazămă pământul; mai duc vin, rachiu, un tulpan şi altele. 

înainte de a intra în casa socrilor, însurăţelul sloboade câteva focuri 
de pistol şi socrul ieşind afară, îşi primeşte oaspeţii cu vorbe bune, îi 
pofteşte în casă, unde li se întinde masa, la care ospătează şi la care sunt 
rânduiţi după cinste şi bătrâneţe. 

înainte de a începe cinstea cu rachiul, unul dintre oaspeţi descoperă 

— . -m m 


imp‘c/=*i ci_i înr'binn s^nprilnr mirând 




Bună vremea, 

Bună vremea, 

Cinstiţi socri ! 

Iaca se închină fiii dumneavoastră 
Si cu cuscrii si toti mesenii 

f ? 7 

Cu nişte colăcei de grâu frumos 
Ca si fata lui Hristos 
Si c-o buticică de vin, 

Să vă fie cheful deplin, 

Si c-o băsmălută de mătasă 
Pentru faţa dumneavoastră aleasă. 
Colăceii îs cam mici, 


Dar voia lor li-i mare 
Asupra feţelor dumneavoastră. 
Dumnealor se roagă să-i primiţi 
Si să nu bănuiţi, 

Că, de vor trăi, 

Colăceii îi vor mări. 

De nu credeţi, 

Puneţi mâna şi vedeţi, 

De dânşii parte să aveţi! 

După ce se închină păhărele, se pun mesenii pe cinste şi veselie 

La un an după căsătorie, prin unele locuri este obiceiul ca tinerii 
căsătoriţi să ducă şi nunilor colaci, ca mulţămită că i-au cununat. 

Pentru aceasta se alege o zi anumită, precum a doua zi de Crăciun ori 
a doua zi de Bobotează, ori în Lunea Paştilor, când gospodarii cei noi duc 
nunilor colacii acoperiţi cu un tulpan sau altă învălitoare frumoasă şi se 
urmează ceremonialul cunoscut, cu oraţii şi închinare de păhare. 

* 

în acest chip noii gospodari şi-au îndeplinit toate datoriile cătră 
acei cari i-au înstărit şi i-au aşezat la casa lor, urmând ca de acuma 
înainte să-şi îndeplinească alte datorii; cătră copiii cari încep a le înveseli 

gospodăria. 


CUPRINS 


NOTĂ ASUPRA EDIŢIEI... 

DATINILE NOSATRELA NUNTĂ ... 

DATINILE NOSATRE LA NAŞTERE 

